Ur spered stourm zo gant Gi Jonkour ivez, medisin-loened ba Kallag, a vez kaozeet diwar e benn gant Mona Jaouen ha Fañch Broudig. Desavet oa bet war ar maez gant e dud-kozh, ba Plourach, hag en  e bleud emañ touez al loened doñv pe gouez, evel ar chas dour pe an evned. Se zo kaoz eo atav prest da zifenn an natur. Ha traoù all ivez : ar brezhoneg, ar vreudeur Morvan, mignoned bras dezhañ, hag ar vro emaomp o vevañ. Just a-walch, ba Sant-Nigouden, bro ar vreudeur Morvan, mañ staliet Radio Kreiz-Breizh. Yann-Pier Deredel a gont deomp istor ar radio bet savet pemp bloaz war-ugent zo diwar kazetennoù Bro-Plinn. Dibaoe eo chomet RKB gant ar memes spered : kas war-raok yezh ha sevenadur ar vro.  Evit-se vez savet pennadoù-kaoz e div yezh - brezhoneg ha galleg - diwar-benn buhez ar vro, al labour-douar, an artizaned, ar gouelioù. RKB a labour asambles gant ar radioioù brezhoneg all evit mont war-raok aezetoch, daoust dar skoilhoù lakaet war an hent gant ar CSA.